Hegesippus (orator)
Hegesippus (Graece Ἡγήσιππος), Hegesiae filius e Sunio, fuit orator Atheniensis quarti saeculi a.C.n. eiusdem factionis atque Demosthenes. Macedonum regis inceptis maxime adversabatur et societates inter Graecas civitates adversus eum componebat. Hegesippi fuisse orationem de Halonneso in corpore Demosthenico traditam  multi historici moderni putant, Libanium non Dionysium Halicarnasseum secuti.

Quid de eo acceperimus 
Iam anno 357/6 auxilium Eretriensibus poscit. Aeschines eum cognomine hypocoristico designabat Κρώβυλος (hoc est "Apex", ut ita dicam, vel "Crista", ad ornatum capillorum alludens) ut qui cum fratre in iudicio de Timarcho ei adversabatur atque anno 356 a.C.n. societatem cum Phocis Atheniensibus suaserat. Anno 343 ad Philippum de insula Halonneso reddenda legatus mittitur nec quicquam ab eo impetrat atque postea Peloponnesum cum Demosthene circumit qui civitates Graecas a societate Philippi deterreret. Anno 338/7 decretum in honorem Phormionis et Karphinae tulit

Notae

Editiones et commentarii orationis de Halonneso
Loeb classical library online.
Collection des Universités de Franceː Maurice Croiset, Harangues. Tome II, Les Belles Lettres, 1925
Commentarius Latinusː  Hegesippi oratio de Halonneso : secundum codd. mscr. recognita. Prolegomenis annotatione critica et commentariis illustrata ab Ioanne Theodoro Voemelio, Francofurti, 1833

Plura legere si cupis 
Ioannes Theodorus Voemelius, Ostenditur Hegesippi esse orationem de Halonneso, Francofurti, 1830
Joahannes Engels in Der Neue Pauly

Oratores
Politici Graeci antiqui
Scriptores Graeciae antiquae
Nati saeculo 5 aut 4 a.C.n.
Mortui saeculo 4 aut 3 a.C.n.
Demosthenes